पुलिस के अनुसार, फर्जी पुलिस के गैंग में करीब पांच लोग है, जो पहले से ही तय कर लेते हैं कि कौन पुलिस अधिकारी बनेगा और कौन कर्मचारी बनकर व्यापारी को बुलाकर लाएगा। विदेशी गैंग की पहली घटना पिछले माह पुराना शुगर मिल क्षेत्र में सामने आयी थी। कार सवार दो विदेशी व्यक्ति हार्डवेयर व्यापारी राजेश जैन की दुकान पर पहुंचे। उन्होंने खुद को टूरिस्ट बताया और व्यापारी से कहा कि उनकी करेंसी नहीं बदली जा रही है। जिस वजह से परेशानी हो रही है। एक व्यक्ति विदेशी भाषा में बात कर रहा था, जबकि दूसरा अंग्रेजी बोल रहा था। वे व्यापारियों को बातों में उलझाकर 34 हजार रुपये ठग लिए थे और वहां से फरार हो गए।